Държавен вестник, бр. 101, 2010 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  101
12. „Компания“ е корабособственикът или 
всяка друга организация или лице, като напри­
мер управител или беърбоут чартьора, което 
е поело отговорността за експлоатацията на 
кораба от корабособственика и което, поемайки 
тази отговорност, се е съгласило да поеме и 
всички задължения и отговорности, наложени 
от Международния кодекс за управление на 
безопасността (ISM).
13. „Кораб“ е всеки морски плавателен 
съд, за който се прилагат една или повече от 
конвенциите, плаващ под знаме, различно от 
това на държавата на пристанището.
14. „Кораб на място за заставане на котва“ 
е кораб в пристанище или в друг район под 
юрисдикцията на пристанище, но когато не 
е на кей, извършващ взаимодействие кораб/
пристанище.
15. „Корабопритежател“ е лице, което експло­
атира кораба от свое име независимо от това, 
дали е собственик на кораба, или го ползва на 
друго законно основание, или е наемател по 
договор за беърбоут чартър.
16. „Нощно време“ е периодът между 22,00 ч 
и 06,00 ч.
17. „ПМР ДПК“ е Парижкият меморандум 
за разбирателство за държавния пристанищен 
контрол, подписан в Париж на 26 януари 1982 г., 
в неговата актуализирана версия.
18. „Призната организация“ е класификаци­
онна организация или друга частна структура, 
осъществяващи законоустановени задачи от 
името на администрацията на държавата на 
знамето. 
19. „Първоначална проверка“ е посещение 
на борда на кораб от инспектор, за да се про­
вери дали корабът отговаря на изискванията 
на съответните конвенции и регламенти, което 
включва най-малко проверките, които се из­
искват съгласно чл. 15, ал. 1.
20. „Разширена проверка“ е проверка, която 
обхваща най-малко точките, изброени в при­
ложение № 5. Разширената проверка може да 
включва задълбочена проверка, ако тя е ясно 
обоснована в съответствие с чл. 17, ал. 5.
21. „Рамка и процедури за системата за 
доброволен одит на държавите – членки на 
ИМО“, е Резолюция A.974(24) на асамблеята 
на ИМО.
22. „Регион на Парижкия меморандум“ е гео­
графският район, в който държавите, подписали 
Парижкия меморандум, извършват проверки в 
контекста на Парижкия меморандум.
23. „Спиране на операция“ е писмена забра­
на за продължаването на операция на кораб 
поради констатирани неизправности, които 
поотделно или взети заедно биха направили 
опасно нейното продължаване.
24. „Свидетелство за клас“ е документ, кой­
то удостоверява съответствието с Конвенция 
SOLAS 74, глава II-1, част А-1, правило 3-1.
25. „SafeSeaNet“ е общностна система за 
обмен на морска информация, разработена от 
Европейската комисия в сътрудничество с дър­
жавите членки за гарантиране на прилагането 
на общностното законодателство.
26. „Търговски интерес към пристанището“ 
е налице, когато лице извършва за своя или 
чужда сметка морски превоз на товари или 
пътници, ремонт или снабдяване на кораба.
27. „Търговски интерес към проверявания 
кораб“ е налице, когато лице извършва за своя 
или чужда сметка обслужване, ремонт или 
снабдяване на проверявания кораб.
28. „Явна заплаха“ е обстоятелство, което по 
недвусмислен начин представлява непосредстве­
на опасност за безопасността, живота и здравето 
на хората и опазване на морската среда. 
29. „Явни основания“ са налице, когато ин­
спекторът констатира обстоятелства, които въз 
основа на неговата професионална преценка 
дават основание за задълбочена проверка на 
кораба, неговото оборудване или екипаж.
§ 2. С тази наредба се въвеждат изисквани­
ята на Директива 2009/16/ЕО на Европейския 
парламент и на Съвета от 23 април 2009 г. 
относно държавния пристанищен контрол (ОВ 
L 131, от 2009 г.).
Преходни и заключителни разпоредби
§ 3. Наредбата се издава на основание чл. 73, 
ал. 3 от Кодекса за търговското корабоплаване 
и отменя Наредба № 12 от 2003 г. за прегледите 
по реда на държавния пристанищен контрол 
(обн., ДВ, бр. 59 от 2003 г.; изм. и доп., бр. 26 
от 2006 г.). 
§ 4. Наредбата влиза в сила от 1 януари 
2011 г.
Министър: Ал. Цветков
Приложение № 1
към чл. 6, ал. 1 
Елементи на общностната система за държавни 
пристанищни проверки
Общностната система за държавни прис­
танищни проверки включва следните елементи:
Част I
Рисков профил на корабите
Рисковият профил на кораб се определя чрез 
съчетаването на следните общи параметри и па­
раметри, свързани с историята на кораба:
1. Общи параметри
а) Вид кораб
Пътнически кораби, нефтени танкери, хими­
каловози, газовози и кораби за насипни товари 
представляват повишен риск.
б) Възраст на кораба
Корабите на повече от дванадесет години 
представляват повишен риск.
в) Показатели на държавата на знамето